Polițiștii au intrat în posesia imaginilor surprinse de camerele de supraveghere din zona în care locuia bărbatul. Conform noilor informații din anchetă, răpitorii ar fi reușit să se furișeze în parcarea subterană a complexului din Sectorul 1 în momentul în care un alt vehicul ieșea.
Accesul în parcare este permis exclusiv autoturismelor cu numerele de înmatriculare înregistrate la complexul respectiv.
Amplă acțiune a Poliției Capitalei după ce un bărbat a fost răpit dintr-un complex de locuinţe din Sectorul 1
Victima a fost băgată cu forța în dubă și încătușată. Ulterior, la 6 kilometri distanță de la locul faptei, răpitorii l-au abandonat pe bărbat.
Ca să scape basma curată, indivizii au abandonat duba pe Șoseaua Pipera.
Anchetatorii analizează în prezent imaginile surprinse de camerele de supraveghere din zonă.
Duba a fost găsită de autorități în vecinătatea locului unde se afla și bărbatul.